Subject: FW: Lühiajalise üüri turu teemal
From: "info - MKM" <[email-masked]>
To: "info - MKM" <[email-masked]>
Date: Tue, 17 Mar 2026 13:27:02 +0200

From: Külli Kraner <[email-masked] <mailto:[email-masked]> >
Sent: Monday, March 16, 2026 11:17 PM
To: Kristina Jerjomina - MKM <[email-masked]
<mailto:[email-masked]> >
Subject: [DKIM katki]FW: Lühiajalise üüri turu teemal

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

HOIATUS! See e-kiri võib olla liba-, õngitsus- või pahaloomuline, kuna on
saadetud asutusest, kus meiliserver on vigaselt seadistatud.
Rohkem infot: KKK | teenusveeb <https://teenused.rit.ee/et/kkk>  -> E-post
ja kalender.

Hei

Suur tänu info eest!

Arutasime lühiajalise üürituru teemat meie juhatuses ja tekkisid järgmised
küsimused, panin need kollasele taustale.

Jääme vastuseid ootama.

Tervitades

Külli

From: Kristina Jerjomina - MKM <[email-masked]
<mailto:[email-masked]> >
Sent: Friday, February 20, 2026 9:39 AM
To: Külli Kraner <[email-masked] <mailto:[email-masked]> >
Subject: Lühiajalise üüri turu teemal

Tere, Külli!

Kirjutan seoses ERR-is hiljuti ilmunud arvamuslooga
<https://www.err.ee/1609931225/kulli-kraner-ametnikud-on-jatnud-majutustur
u-probleemid-lahendamata> , milles EHRL tõstab esile majutusturu
probleemkohad.

Tänud, et olete järjepidevalt tõstatanud lühiajalise majutustegevusega
seotud küsimusi! Erinevate osapoolte kaasatus sellesse teemasse ongi väga
oluline, sest valdkond puudutab paljusid – nii ettevõtjaid kui eraisikuid.
Mõistame väljatoodud muresid ja jagame MKM-is arusaama, et valdkonna
läbipaistvus ja toimiv õigusruum on nii ettevõtjate, riigi kui ka
tarbijate ühine huvi. Selle teemaga tegelemine on MKM-i turismitiimi üks
prioriteetidest.

Lühiajaline üür ei ole iseenesest halb, vaid vastupidi, see annab
majandusele olulist lisaväärtust. Uuring
<https://mkm.ee/ettevotlus-ja-innovatsioon/uuringud-ja-analuusid#luhiajali
se-uuri-tur>  näitas, et see pakub paindlikke majutusvõimalusi, sh ka
piirkondades, kus hotelle pole, toob Eestisse märkimisväärset tulu (umbes
135 miljonit eurot aastas välisturistidelt) ning toetab kohalikke
ettevõtteid ja töökohti.

Uuringust selgunud muresid võtame täie tõsidusega ja oleme nende
lahendamisega juba alustanud. Töötame selle nimel, et täpsustada kehtivaid
reegleid, parandada andmete kasutust ning tugevdada järelevalvet. Lisaks
otsime lahendusi eluasemega seotud muredele nagu eluaseme kättesaadavus,
naabrite häirimine, prügiprobleemid jm.

Meie jaoks on oluline hoida majutusturul ausat ja toimivat
ettevõtluskeskkonda ning lahendada kitsaskohad põhjendatult ja sihitult,
vältides liigset bürokraatiat.

Nõustume, et kõik majutusteenuse pakkujad peavad kehtivaid reegleid
täitma: makse maksma, tuleohutuse reegleid järgima, külalisi registreerima
jm. Aga praktika näitab, et kõikidest reeglitest ei saada aru või ei
täideta. Seetõttu soovime seaduses täpsemaks sõnastada, millal on
kinnisvara väljaüürimine ettevõtlus ja peab täitma majutamise nõudeid ning
millal mitte.

Küsimus: Kas kinnisvara lühiajaline väljaüürimine peaks olema käsitletav
majutusteenusena, kui seda tehakse tasu eest näiteks rohkem kui 60 päeva
aastas? Kas lühiajaline majutusteenus peaks olema käsitletav
majutusteenusena ka juhul, kui seda osutab eraisik, kuid tegevuse sisu
vastab majutusteenuse osutamisele (nt majutust pakutakse mitmes
majutusüksuses)?

Reeglite täitmist kontrollivad selleks määratud asutused. Näiteks jälgib
maksude tasumist MTA, kes saab majutusplatvormidelt nagu Airbnb ja Booking
andmed kõigi aasta jooksul tehtud lühiajalise üüri tehingute kohta.
Uuringu järgi jääb riigil saamata maksutulu kuni viis miljonit eurot, aga
ka see on muidugi arvestatav summa ning kõik maksud tuleb ära tasuda.
Teema on MTA järelevalve fookuses.

Küsimus: Kas MTA-l on 2025 andmed olemas? Kas tehakse 1:1
vastavuskontrolli (platvormi andmed vs deklareeritud maksutulu?)

Töös on seadusemuudatus, et ka teistel asutustel oleks rohkem infot
kontrolli tegemiseks. Muudatuse tulemusena tohib MTA jagada platvormidelt
saadud andmeid ka nt Päästeametile, PPA-le, kohalike omavalitsustele. Ehk
siis tulemusena saab näiteks Päästeamet küsida MTA-lt infot, kes ja kus
üüriteenust pakub ning minna üürikohtadesse kohapeale kontrollima, kas
kõik tuleohutuse nõuded on seal täidetud. Vastav eelnõu on
Rahandusministeeriumil töös ja peatselt liikumas Justiits- ja
Digiministeeriumi kooskõlastusringile.

Küsimus: Kas MTA tohib DAC7 direktiivi andmeid jagada edasi?

Ka avalikkusel on nüüd senisest palju parem ülevaade: alates veebruarist
avaldab Statistikaamet MKM-i tellimusel majutusplatvormide (Airbnb,
Booking jt) detailseid andmeid kogu Eesti, maakondade ja nelja suurema
linna kohta, sh külastajate ööbimiste ja renditud ööde koondnäitajaid.
MKM-i ja MTA koostöös lisanduvad platvormiandmete põhjal ka kokkuvõtted
teenuseosutajate profiilide, renditud ööde arvu ja tulude kohta. Parem
statistika aitab kõigil osapooltel teha teadlikumaid, andmepõhiseid
otsuseid.

Küsimus: Kas andmed on kuupõhised ja esitatakse sarnaselt Statistikaameti
majutustegevuse statistikale 1,5 viitega?

Need sammud on suunatud sellele, et lühiajalise üüri turg oleks
läbipaistev ja turvaline. Meie jaoks on oluline, et kõik mõistaksid
reegleid, järgiksid neid ja kontroll toimiks hästi. Eluasemega seotud
probleemid (peomüra, prügi, püsielanike vähenemine) on iseloomulikud
eelkõige teatud piirkondadele (nt Tallinna vanalinnale ja suveperioodil
Pärnule), mistõttu otsime võimalusi, kuidas neid kohalikul tasandil
paremini lahendada. Ka teised riigid, nt Soome, lahendab neid just
kohalikul tasandil.

Küsimus: Kas LÜT läbipaistvuseks tekib Eestis juhitud majutusteenuste
pakkumus muutunud turu struktuuri arvestades – majutusteenuse
defineerimine, register ja külaliste registreerimine esimesest
voodikohast?

Majutusturu kitsaskohtade lahendamine jätkub ning hoiame avatud dialoogi
kõigi osapooltega. Plaanime täpsemad muudatusettepanekud vormistada
suveks, arutades need eelnevalt läbi nii teiega, teiste sektori
esindajatega, omavalitsustega ja teiste ministeeriumitega.

Küsimus: Kas turu osapooled kaasatakse enne eelnõu vormistamist mitmel
korral arutellu?

Anna julgelt märku, kui sel teemal tekib täiendavaid küsimusi.

Tervitades

Kristina

	Kristina Jerjomina
turismi valdkonnajuht
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 625 6420  <mailto:[email-masked]>
[email-masked]
 <https://www.mkm.ee> www.mkm.ee | Suur-Ameerika 1, Tallinn